钦定古今图书集成/明伦汇编/氏族典/第194卷 > 《廖用贤尚友录》 > 焦竑
## 钦定古今图书集成/明伦汇编/氏族典/第194卷 > 《廖用贤尚友录》 > 焦竑

按《明外史焦竑传》：“竑字弱侯，江宁人。为诸生，有盛名。
举嘉靖四十三年乡试。万历十七年，以殿试第一人
官翰林修撰。皇长子出阁，竑为讲官。竑既负重名，性
复疏直，时事有不可辄形之言论，政府恶之。二十五
年，主顺天乡试，举子曹蕃等九人文多险诞，谪福宁
州同知。岁馀大计，复镌秩，遂不出。竑博极群书，善为”
古文，典正驯雅，卓然名家。集名《澹园》，竑所自号也。四
十八年卒，年八十。熹宗时，以先朝讲读恩，复官。赠谕
德，赐祭，荫子。福王时，追谥“文端。”